генитални брадавици (condylomata acuminata)
през последните петнадесетина години тази спи  придоби особено широки размери в  някои икономически развити страни и предизвиква особена загриженост като евентуално предраково състояние.
причинител - човешки папилома вирус (нрv).
предаване - чрез сексуални контакти.
инкубационен период - 1 до 6 месеца след заразяването.
симптоми - първоначално брадавиците представляват дребни, меки, влажни, розови или червени надигнати петънца, които нарастват бързо на височина, при което стават "висящи" (образува се "краче"). обикновено са разположени по няколко на малък участък и наподобяват  цветно зеле. появяват се най-често по влажни и топли повърхности - под препуциума, браздата около главичката на пениса, в отверстието на уретрата, вулвата, вагиналната стена, шийката на матката, ректума и т.н.
диагностика
характерният външен вид на гениталните брадавици е обикновено достатъчен за поставяне на диагноза, но трябва да се изключат наблюдаваните при вторичния сифилис плоски кондиломи,  а при разположение върху шийката на матката - неоплазма.